title: 2013/604/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Eurojusta za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Eurojusta za proračunsko leto 2011

text:
               16.11.2013

               SL

               Uradni list Evropske unije

               L 308/308

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Eurojusta za proračunsko leto 2011
   (2013/604/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Eurojusta za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Eurojusta za proračunsko leto 2011 z odgovori Eurojusta (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4) in zlasti člena 36 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0072/2013),

               1.

               podeli razrešnico upravnemu direktorju Eurojusta glede izvrševanja proračuna tega urada za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 180.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Eurojusta za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Eurojusta za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Eurojusta za proračunsko leto 2011 z odgovori Eurojusta (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4) in zlasti člena 36 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0072/2013),

                  A.

                  ker je bil Eurojust s sedežem v Haagu ustanovljen s Sklepom Sveta 2002/187/PNZ,

                  B.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Eurojusta za proračunsko leto 2011 ter o zakonitosti in pravilnosti z njimi povezanih transakcij,

                  C.

                  ker je Parlament 10. maja 2012 upravnemu direktorju Eurojusta podelil razrešnico za izvrševanje proračuna Eurojusta za proračunsko leto 2010 (6) ter v svoji resoluciji, priloženi sklepu o podelitvi razrešnice, med drugim:

                              —

                              pozval Eurojust, naj organ za podelitev razrešnice obvesti o sprejetih ukrepih za preprečevanje prenosa proračunskih sredstev,

                              —

                              izrazil zaskrbljenost, da je Računsko sodišče ponovno ugotovilo pomanjkljivosti pri načrtovanju in izvajanju postopkov zaposlovanja; predvsem je ugotovilo, da je bila stopnja prostih delovnih mest še vedno previsoka (13 %), čeprav nižja kot v letih 2009 (24 %) in 2008 (28 %),

                              —

                              pozval Eurojust, naj pripravi večletni strateški načrt za informacijsko tehnologijo tako za operativne kot podporne dejavnosti;

                              —

                              pozval Eurojust, naj primerno obravnava priporočila, ki jih izda služba za notranjo revizijo, in obvesti organ za podelitev razrešnice o ukrepih, sprejetih v zvezi s tem;

                  D.

                  ker je proračun Eurojusta za proračunsko leto 2011 znašal 31 357 900,47 EUR, kar je 2,91-odstotno zmanjšanje v primerjavi z letom 2010, ko je znašal 32 241 523,92 EUR,

                  E.

                  ker je Unija v proračun Eurojusta v letu 2011 prispevala 31 333 740 EUR v primerjavi s 30 163 220 EUR v letu 2010, kar je 5,20-odstotno povečanje,

                  F.

                  ker je bila bilanca izkaza poslovnega izida za Eurojust v letu 2011 pozitivna in je skupaj znašala 2 496 985,21 EUR,

         Upravljanje proračuna in finančno poslovodenje

                  1.

                  na podlagi letnih računovodskih izkazov za leto 2011 ugotavlja, da je Eurojust iz splošnega proračuna Unije prejel proračunska sredstva v višini 31 733 740 EUR, od česar je bilo vplačanih 31 333 740 EUR; poleg tega ugotavlja, da je bil proračun sestavljen iz nediferenciranih proračunskih sredstev;

                  2.

                  ugotavlja, da je v letu 2011 Eurojust prevzel 93 %, 99 % in 96 % obveznosti, za katera je prejel sredstva v naslovu I (odhodki za osebje), naslovu II (upravni odhodki) in naslovu III (odhodki iz poslovanja); ugotavlja, da je v zvezi s plačili stopnja izvrševanja Eurojusta 90 % v naslovu I, 78 % v naslovu II in 58 % v naslovu III, ter poziva Eurojust, naj izvede posebne ukrepe za izboljšanje procesa priprave proračuna in stopnje izvrševanja plačil; poleg tega ugotavlja, da je bilo obdelanih 7 300 transakcij (obveznosti in plačila);

                  3.

                  na podlagi letnih računovodskih izkazov ugotavlja, da je Komisija leta 2010 Eurojustu dodelila 2 159 000 EUR za sodelovanje pri programih kazenskega pravosodja (skupne preiskovalne enote); poleg tega ugotavlja, da Eurojust v letu 2011 ni dobil nepovratnih sredstev;

         Ukrepanje na podlagi priporočil v zvezi z razrešnico za leto 2010

                  4.

                  obžaluje, da Eurojust organu za podelitev razrešnice ni posredoval poročila o ukrepih, sprejetih in izvedenih za izpolnitev priporočil organa za podelitev razrešnice iz leta 2010, kot zahteva člen 96(2) okvirne finančne uredbe; poziva Eurojust, naj poročilo čim prej posreduje, da bo organ za podelitev razrešnice lahko ocenil, ali je bil dosežen napredek;

                  5.

                  poziva Eurojust, naj poročilo iz člena 96(2) okvirne finančne uredbe v povezavi s postopkom razrešnice iz leta 2011 posreduje pravočasno za postopek razrešnice;

         Prenos proračunskih sredstev

                  6.

                  na podlagi poročila Računskega sodišča ugotavlja, da so bile iz leta 2010 v leto 2011 prenesene odobritve za plačila v višini 6 448 762 EUR; poleg tega ugotavlja, da je bilo treba 1,3 milijona EUR od prenesenega zneska leta 2011 razveljaviti; opozarja, da je Računsko sodišče v svojem poročilu za proračunsko leto 2010 poudarilo, da je takšna raven prenosa previsoka;

                  7.

                  na podlagi poročila Računskega sodišča ugotavlja, da je bilo v leto 2012 prenesenih 5 187 289 EUR odobritev plačil (16 % od skupnih odobritev plačil), od katerih je 3,1 milijona EUR povezanih z naslovom III (odhodki iz poslovanja), kar je 39 % odobritev plačil iz naslova III; poziva Eurojust, naj obvesti organ za podelitev razrešnice o ukrepih, sprejetih za odpravo te pomanjkljivosti, saj je stopnja previsoka in v nasprotju z načelom enoletnosti;

                  8.

                  ugotavlja, da se je proračun za naslov I od leta 2010 povečal za 7 %, kar odraža višje stroške zaposlenih in povezane izdatke;

                  9.

                  ugotavlja, da je bilo leta 2011 skoraj 99 % sredstev razporejenih v naslovu II (upravni odhodki); poleg tega ugotavlja, da je bila stopnja izvrševanja plačil 78-odstotna, v primerjavi z 72 % iz leta 2010;

                  10.

                  ugotavlja, da je bilo leta 2011 skoraj 96 % sredstev razporejenih v naslovu III, stopnja izvrševanja plačil pa je bila 58-odstotna leta 2011 v primerjavi z 59 % iz leta 2010; poziva Eurojust, naj obvesti organ za podelitev razrešnice o ukrepih, sprejetih za odpravo te pomanjkljivosti, saj nizka stopnja izvrševanja kaže na težave pri načrtovanju ali izvajanju dejavnosti Eurojusta;

         Računovodski sistem

                  11.

                  na podlagi letnih računovodskih izkazov ugotavlja, da je Eurojust v letu 2011 uporabljal računovodski finančni sistem na podlagi nastanka poslovnega dogodka, ki ga uporablja Komisija za proračunsko računovodstvo; poleg tega ugotavlja, da so proračunske informacije vključene v računovodski sistem, ki temelji na programu SAP;

         Prerazporeditve

                  12.

                  na podlagi letnih računovodskih izkazov ugotavlja, da je bilo v letu 2011 proračunskih prerazporeditev 12;

         Prostori

                  13.

                  na podlagi letnega poročila o dejavnostih Eurojusta za leto 2011 ugotavlja, da je bil z Nizozemsko kot državo gostiteljico dosežen dogovor za nove prostore Eurojusta v letu 2015 s pomočjo sporazuma o sodelovanju z dne 30. junija 2011 ter z institucijami Unije glede proračunskih posledic;

         Postopki zaposlovanja

                  14.

                  ugotavlja, da je Računsko sodišče ponovno opazilo pomanjkljivosti pri izvajanju postopkov zaposlovanja; zato poziva Eurojust, naj oblikuje celovit akcijski načrt zaposlovanja, ki bo spoštoval enake možnosti za vse kandidate, da bi bistveno zmanjšal število prostih delovnih mest, ter naj obvesti organ za podelitev razrešnice o sprejetih ukrepih; meni, da lahko nekatere določbe kadrovskih predpisov predstavljajo znatno upravno breme; zato spodbuja Komisijo, naj omogoči določeno stopnjo poenostavitve za agencije v okviru člena 110 kadrovskih predpisov;

                  15.

                  na podlagi poročila o letnih dejavnosti ugotavlja, da je bilo leta 2011 v Eurojustu zaposlenih 269 ljudi, in sicer:

                              —

                              42 tožilcev, sodnikov, policijskih uradnikov z enakovrednimi pristojnostmi, ki jih napotijo države članice, pomaga pa jim 15 nacionalnih strokovnjakov, napotenih v nacionalne urade,

                              —

                              210 zaposlenih v okviru kadrovskih predpisov, ki jim pomagata dva napotena nacionalna strokovnjaka v upravi;

         Uspešnost

                  16.

                  ugotavlja, da se je število primerov, ko države članice zaprosijo za pomoč Eurojusta pri boju proti hudim oblikam čezmejnih kaznivih dejanj, zvišalo s 1 421 iz leta 2010 na 1 441 v letu 2011; posebej je seznanjen s podatkom, da je bilo leta 2011 registriranih 218 primerov goljufij in da se je število usklajevalnih sestankov na področju goljufij povečalo s 17 iz leta 2010 na 58 v letu 2011; pozdravlja dejstvo, da je Eurojust skupaj s skupino za gospodarski kriminal v istem letu zaključil strateški projekt o okrepitvi izmenjave informacij in vzajemni pravni pomoči med pravosodnimi organi držav članic na področju goljufij v zvezi z DDV;

                  17.

                  je seznanjen, da je bilo leta 2011 registriranih 26 primerov korupcije v primerjavi z 31 primeri iz leta 2010; poudarja, da se je število usklajevalnih sestankov povečalo z 11 iz leta 2010 na 19 v letu 2011; pozdravlja dejstvo, da je skupna preiskovalna skupina za korupcijo v istem letu dosegla pozitiven rezultat, saj je podjetje države članice plačalo poravnavo v znesku okoli 3 000 000 EUR zaradi čezmejnega primera korupcije z globalnimi razsežnostmi;

                  18.

                  ugotavlja, da je Računsko sodišče ponovno poudarilo, da je treba preučiti opredelitev vloge in odgovornosti direktorja in kolegija Eurojusta; sporoča, da namerava to vprašanje obravnavati med naslednjim pregledom Sklepa Sveta 2002/187/PNZ o Eurojustu;

                  19.

                  potrjuje, da je bil z državo gostiteljico podpisan sporazum o sodelovanju v zvezi z novimi prostori Eurojusta po letu 2015;

                  20.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 180.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 63, 6.3.2002, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 267.

         (7)  Sprejeta besedila, P7_TA(2013)0134 (glej stran 374 tega Uradnega lista).


title: 2012/610/EU: Sklep Evropskega parlamenta z dne 10. maja 2012 o razrešnici glede izvrševanja proračuna Skupnega podjetja za gorivne celice in vodik za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Skupnega podjetja za gorivne celice in vodik za proračunsko leto 2010

text:
               17.10.2012

               SL

               Uradni list Evropske unije

               L 286/328

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Skupnega podjetja za gorivne celice in vodik za proračunsko leto 2010
   (2012/610/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za gorivne celice in vodik za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2010, skupaj z odgovori skupnega podjetja (1),

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (3),

               —

               ob upoštevanju Uredbe Sveta (EU) št. 1183/2011 z dne 14. novembra 2011 o spremembi Uredbe (ES) št. 521/2008 o ustanovitvi Skupnega podjetja za gorivne celice in vodik (4),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0110/2012),

               1.

               podeli razrešnico izvršnemu direktorju Skupnega podjetja za gorivne celice in vodik glede izvrševanja proračuna skupnega podjetja za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za gorivne celice in vodik, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 368, 16.12.2011, str. 40.

      (2)  UL L 248, 16.9.2002, str. 1.

      (3)  UL L 153, 12.6.2008, str. 1.

      (4)  UL L 302, 19.11.2011, str. 3.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Skupnega podjetja za gorivne celice in vodik za proračunsko leto 2010
      EVROPSKI PARLAMENT,

                  —

                  ob upoštevanju končnih letnih računovodskih izkazov skupnega podjetja za gorivne celice in vodik za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih skupnega podjetja za gorivne celice in vodik za proračunsko leto 2010, skupaj z odgovori skupnega podjetja (1),

                  —

                  ob upoštevanju priporočila Sveta z dne 21. februarja 2012 (06086/2012 – C7-0050/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe Sveta (ES) št. 521/2008 z dne 30. maja 2008 o ustanovitvi skupnega podjetja za gorivne celice in vodik (3),

                  —

                  ob upoštevanju Uredbe Sveta (EU) št. 1183/2011 z dne 14. novembra 2011 o spremembi Uredbe (ES) št. 521/2008 o ustanovitvi skupnega podjetja za gorivne celice in vodik (4),

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0110/2012),

                  A.

                  ker je bilo Skupno podjetje za gorivne celice in vodik („skupno podjetje“) ustanovljeno maja 2008 za obdobje do 31. decembra 2017, da bi se osredotočilo na razvoj uporab na trgu ter tako pospešilo dodatna prizadevanja sektorja v smeri hitrega uveljavljanja tehnologij gorivnih celic in vodika;

                  B.

                  ker je skupno podjetje finančno avtonomno šele od novembra 2010 dalje;

                  C.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov skupnega podjetja za proračunsko leto 2010 ter o zakonitosti in pravilnosti z njimi povezanih transakcij;

                  D.

                  ker sta ustanovna člana skupnega podjetja Unija, ki jo zastopa Komisija, in Industrijsko združenje evropske skupne tehnološke pobude za gorivne celice in vodik (industrijsko združenje);

                  E.

                  ker je najvišji prispevek Unije k skupnemu podjetju za celotno obdobje 470 000 000 EUR, ki se izplača iz proračuna sedmega okvirnega programa za raziskave;

                  F.

                  ker je proračun skupnega podjetja za proračunsko leto 2010 znašal 97 400 000 EUR;

         Upravljanje proračuna in finančno poslovodenje

                  1.

                  na podlagi letnih računovodskih izkazov ugotavlja, da je proračun skupnega podjetja za proračunsko leto 2010 od 1. januarja 2010 do 14. novembra 2010 upravljal GD RTD; je seznanjen s tem, da je skupno podjetje postalo samostojno 15. novembra 2010;

                  2.

                  na podlagi letnih računovodskih izkazov ugotavlja, da je skupno podjetje leta 2010 opravilo dve proračunski spremembi; zlasti ugotavlja, da:

                              —

                              je bila prva sprememba proračuna namenjena prestrukturiranju vrstic odhodkov glede na potrebe skupnega podjetja ter prerazporeditvi prihodkov ob upoštevanju pozne samostojnosti skupnega podjetja leta 2010,

                              —

                              je druga sprememba proračuna združila dve vrstici prihodkov, saj je to zahtevala Komisija,

                  3.

                  na podlagi letnih računovodskih izkazov ugotavlja, da je leta 2010 izvršni direktor odobril tri proračunske prerazporeditve, ki so skupaj znašale 0,11 % odobritev za plačila za leto 2010;

                  4.

                  na podlagi letnih računovodskih izkazov ugotavlja, da je bila za leto 2010 stopnja izvrševanja proračuna skupnega podjetja 99,01-odstotna za obveznosti in 88,7-odstotna za plačila; predvsem ugotavlja, da:

                              —

                              je nizka stopnja porabe sredstev za plače glede obveznosti in plačil (19,14 % in 13,63 %) predvsem posledica poznega zaposlovanja,

                              —

                              je nizka stopnja porabe sredstev za plačila, povezana z infrastrukturo (15,39 %), povezana s pozno avtonomnostjo skupnega podjetja,

                        poziva skupno podjetje, naj organu za podelitev razrešnice pojasni zamude pri zaposlovanju; poleg tega poziva skupno podjetje, naj organ za podelitev razrešnice obvesti o sprejetih in izvedenih ukrepih, da bi popravilo stanje in omogočilo višjo stopnjo izvrševanja proračuna glede obveznosti in plačil;

                  5.

                  ugotavlja, da so bila vsa plačila za poslovanje za leto 2010 upravičencem izplačana v zadnjih šestih tednih leta 2010;

         Sistemi notranje kontrole

                  6.

                  poziva skupno podjetje in zlasti njegovega računovodjo, naj formalizirata in potrdita s tem povezane poslovne procese, kot to zahtevajo finančna pravila;

                  7.

                  je seznanjen z ugotovitvijo Računskega podjetja, da ima skupno podjetje primerno raven upravljanja IT in prakso za svojo velikost in naloge; vendar poudarja, da zaostaja formalizacija politik in postopkov pri ciklu strateškega načrtovanja IT, klasifikaciji podatkov v skladu z zahtevami glede zaupnosti in celovitosti, načrtu neprekinjenega poslovanja ter pri obnovitvenem načrtu; poziva skupno podjetje, naj popravi to stanje in organu za podelitev razrešnice zagotovi posodobljeno poročilo o tem vprašanju;

                  8.

                  ponovno poudarja, da je bilo skupno podjetje ustanovljeno maja 2008, a je začelo samostojno delovati novembra 2010; je zaskrbljen, ker še ni oblikovana metodologija za oceno stvarnih prispevkov v skladu s finančnimi pravili in na podlagi pravil za udeležbo v sedmem okvirnem programu za raziskave; iz odgovora skupnega podjetja Računskemu sodišču ugotavlja, da je v drugem četrtletju 2011 pripravilo osnutek metodologije, ki je bil novembra 2011 predložen upravnemu odboru, da ga sprejme; poziva skupno podjetje, naj organ za podelitev razrešnice obvesti o zadnjih dogodkih glede sprejetja in izvajanja metodologije;

         Notranja revizija

                  9.

                  ugotavlja, da finančna pravila skupnega podjetja še niso bila spremenjena tako, da bi vključevala določbo o pristojnosti notranjega revizorja Komisije glede celotnega splošnega proračuna;

                  10.

                  vendar ugotavlja, da sta Komisija in skupno podjetje sprejela ukrepe za zagotovitev jasne opredelitve operativnih vlog službe Komisije za notranjo revizijo in funkcije notranje revizije skupnega podjetja;

         Razpis za zbiranje predlogov in vodenje projektov

                  11.

                  na podlagi letnega poročila o dejavnostih ugotavlja, da je skupno podjetje leta 2009 zaključilo postopek zbiranja predlogov 2009, ko je podpisalo sporazum o dodelitvi sredstev za 28 projektov, ter da so bila prva plačila za vse projekte razen enega izplačana do konca leta 2010;

                  12.

                  na podlagi letnega poročila o dejavnostih ugotavlja, da je bil razpis za predloge 2010 objavljen 18. junija 2010 ter da je finančni prispevek skupnega podjetja za razpis znašal 89 100 000 EUR; ugotavlja, da je bilo do roka predloženih 71 predlogov, od katerih je 43 preseglo ocenjevalni prag, pogajanja o pogodbah pa so potekala leta 2011;

                  13.

                  poziva skupno podjetje, naj organu za podelitev razrešnice posreduje:

                              —

                              posodobljeno poročilo o sedanjem stanju glede projektov iz razpisov za predloge 2009 glede plačil in predhodnih rezultatov,

                              —

                              posodobljeno poročilo o sedanjem stanju glede projektov iz razpisov za predloge 2010 glede sklepanja pogodb in plačil;

                  14.

                  priznava, da je razpis za predloge 2010 ocenilo 32 neodvisnih strokovnjakov in predsedujoči ter da sta postopek spremljala dva neodvisna opazovalca, da je bilo ocenjevanje izvedeno pravično, nepristransko in zaupno; poziva skupno podjetje, naj organ za podelitev razrešnice obvesti o mehanizmih preverjanja, ki jih izvaja za zagotovitev popolne neodvisnosti strokovnjakov in opazovalcev, ter naj zmanjša tveganje navzkrižja interesov med ocenjevanjem ponudnikov;

         Ni sporazuma z državo gostiteljico

                  15.

                  poudarja, da bi moralo skupno podjetje z Belgijo hitro skleniti sporazum z državo gostiteljico glede pisarn, privilegijev, imunitet in druge podpore, ki jo mora Belgija zagotoviti skupnemu podjetju v skladu z ustanovitveno Uredbo (ES) št. 521/2008;

         Horizontalne pripombe o skupnih podjetjih

                  16.

                  poudarja, da je Komisija do sedaj ustanovila sedem skupnih podjetij v skladu s členom 187 Pogodbe o delovanju Evropske unije; ugotavlja, da šest skupnih podjetij (IMI, ARTEMIS, ENIAC, CLEAN SKY, FCH in ITER-F4E) deluje na področju raziskav v sklopu GD Komisije RTD in INFSO, eno podjetje pa je pristojno za razvoj novega sistema upravljanja zračnega prometa (SESAR) na področju prometa, ki ga nadzoruje GD MOVE;

                  17.

                  ugotavlja, da skupna okvirna sredstva, ki naj bi bila potrebna za skupna podjetja za obdobje njihovega obstoja, znašajo 21 793 000 000 EUR;

                  18.

                  ugotavlja, da celoten prispevek Unije, ki naj bi bil potreben za skupna podjetja za obdobje njihovega obstoja, znaša 11 489 000 000 EUR;

                  19.

                  ugotavlja, da je za proračunsko leto 2010 celotni prispevek Unije v proračun skupnih podjetij znašal 505 000 000 EUR;

                  20.

                  poziva Komisijo, naj organu za podelitev razrešnice letno posreduje povzete informacije o celotnemu letnemu financiranju iz splošnega proračuna Unije za vsako skupno podjetje, da bi zagotovila preglednost in jasnost o uporabi sredstev Unije in obnovila zaupanje evropskih davkoplačevalcev;

                  21.

                  pozdravlja pobudo skupnega podjetja ARTEMIS, da v letno poročilo o dejavnostih vključi informacije o spremljanju in pregledovanju tekočih projektov; meni, da bi to morala storiti tudi druga skupna podjetja;

                  22.

                  opominja, da so skupna podjetja javno-zasebna partnerstva in da se zaradi tega prepletajo javni in zasebni interesi; glede na okoliščine meni, da se možnosti navzkrižja interesov ne sme prezreti, temveč jo je treba ustrezno obravnavati; zato poziva skupna podjetja, naj organ za podelitev razrešnice obvestijo o mehanizmih preverjanja, ki obstajajo v njihovih strukturah, da bi omogočili pravilno upravljanje in preprečevanje navzkrižja interesov;

                  23.

                  ugotavlja, da so razen opazne izjeme skupnega podjetja za ITER in razvoj fuzijske energije skupna podjetja razmeroma majhne strukture, ki so tudi geografsko omejene; zato meni, da bi morale združiti svoje vire, kjer je to mogoče;

                  24.

                  poziva Računsko sodišče, naj v poročilih o letnih računovodskih izkazih za proračunsko leto 2011 organu za podelitev razrešnice zagotovi informacije o tem, kako skupna podjetja upoštevajo njegove pripombe;

                  25.

                  poziva Računsko sodišče, naj v razumnem roku posreduje posebno poročilo Parlamentu o dodani vrednosti ustanovitve skupnih podjetij za učinkovito izvajanje raziskovalnih, tehnoloških, razvojnih in demonstracijskih programov Unije; poleg tega poziva, da naj to poročilo vsebuje tudi oceno učinkovitosti ustanovitve skupnih podjetij.

         (1)  UL C 368, 16.12.2011, str. 40.

         (2)  UL L 248, 16.9.2002, str. 1.

         (3)  UL L 153, 12.6.2008, str. 1.

         (4)  UL L 302, 19.11.2011, str. 3.

         (5)  UL L 357, 31.12.2002, str. 72.


title: 2011/240/EU: Sklep Komisije z dne 14. aprila 2011 o podaljšanju prehodnega obdobja v zvezi s pridobitvijo kmetijskih zemljišč v Litvi  Besedilo velja za EGP

text:
               15.4.2011

               SL

               Uradni list Evropske unije

               L 101/122

         SKLEP KOMISIJE
   z dne 14. aprila 2011
   o podaljšanju prehodnega obdobja v zvezi s pridobitvijo kmetijskih zemljišč v Litvi
   (Besedilo velja za EGP)
   (2011/240/EU)
   EVROPSKA KOMISIJA JE –
   ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti poglavja 4 Priloge IX k Aktu,
   ob upoštevanju prošnje Litve,
   ob upoštevanju naslednjega:

               (1)

               V Aktu o pristopu iz leta 2003 je določeno, da lahko Litva v skladu s pogoji, določenimi v Aktu, še sedem let po pristopu, tj. do 30. aprila 2011, ohrani v veljavi prepovedi, na podlagi katerih fizične in pravne osebe iz drugih držav članic EU, ki nimajo sedeža ali niso registrirane ali nimajo poslovalnice ali agencije v Litvi, ne smejo pridobiti kmetijskih zemljišč. Gre za začasno izjemo od prostega pretoka kapitala, ki je zagotovljen s členi 63 do 66 Pogodbe o delovanju Evropske unije. Prehodno obdobje se lahko podaljša samo enkrat za obdobje do treh let.

               (2)

               Litva je 4. februarja 2011 zaprosila za podaljšanje prehodnega obdobja v zvezi s pridobitvijo kmetijskih zemljišč za tri leta.

               (3)

               Glavni razlog za prehodno obdobje je bila potreba po zaščiti družbenoekonomskih razmer za kmetijske dejavnosti po uvedbi enotnega trga in prehodu na skupno kmetijsko politiko v Litvi. Namen prehodnega obdobja je bil zlasti odpraviti pomisleke glede možnega vpliva na kmetijski sektor, ki bi ga lahko imela liberalizacija pridobitve kmetijskih zemljišč zaradi začetnih znatnih razlik med cenami zemljišč in prihodki v primerjavi z Avstrijo, Belgijo, Dansko, Finsko, Francijo, Nemčijo, Grčijo, Irsko, Italijo, Luksemburgom, Nizozemsko, Portugalsko, Španijo, Švedsko in Združenim kraljestvom (v nadaljnjem besedilu: EU-15). Poleg tega je bilo prehodno obdobje zasnovano, da bi olajšalo postopek vračanja kmetijskih zemljišč kmetom in njihove privatizacije. Komisija je že v poročilu z dne 16. julija 2008 o Pregledu prehodnih ukrepov za pridobitev kmetijskih nepremičnin, določenih v Pristopni pogodbi iz leta 2003 (v nadaljnjem besedilu: vmesni pregled 2008), poudarila, kako pomembno je, da se navedena kmetijska reforma zaključi do konca predvidenega prehodnega obdobja (1).

               (4)

               Zemljiška reforma v Litvi še vedno poteka. Po podatkih litovskih organov je treba za skupaj 429 000 ha državnih zemljišč pojasniti lastninske pravice. Do zdaj je bilo privatiziranih samo 77 200 ha državnih kmetijskih zemljišč, za 351 000 ha kmetijskih zemljišč, kar je 11,42 % vseh kmetijskih zemljišč v Litvi, pa je lastninske pravice še treba pojasniti.

               (5)

               Po mnenju litovskih organov pomanjkanje jasnosti glede lastninskih pravic in neugodna struktura kmetij nedvomno otežuje zemljiške posle in konsolidacijo kmetijskih zemljišč. Razdrobljenost zemljišč vodi k manjši konkurenčnosti in k manj tržno usmerjenim kmetijam. V zvezi s tem podatki za leto 2009, ki so jih sporočili litovski organi, kažejo, da so v navedenem letu do 5 ha velike kmetije predstavljale 52,5 % vseh kmetij.

               (6)

               Poleg navedene manjše konkurenčnosti litovskega kmetijskega sektorja v primerjavi s kmetijskim sektorjem v EU-15 razmere otežujejo težave pri dostopu do finančnih virov in visoke obrestne mere za komercialne kreditne linije za pridobitev kmetijskih zemljišč (nad 10 % v letu 2009).

               (7)

               Poleg tega je nedavna svetovna finančna in gospodarska kriza negativno vplivala na litovsko gospodarsko in zlasti na prodajne cene kmetijskih proizvodov. Po podatkih litovskega oddelka za statistiko pri vladi republike Litve je skupni indeks nakupnih cen kmetijskih proizvodov v letu 2009 v primerjavi z letom 2008 znašal 77,8. Padec je bil posebno velik v sektorju pridelovanja rastlin, kjer je skupni indeks nakupnih cen teh kmetijskih proizvodov v letu 2009 v primerjavi z letom 2008 znašal 69,1.

               (8)

               Z navedenimi dejavniki se lahko pojasni razlika med kmetijskim dohodkom kmetov v Litvi in v EU-15, ki je še vedno velika, vendar se počasi zmanjšuje. Po podatkih Eurostata se je leta 2009 dohodek kmetov v Litvi zmanjšal za 13,6 %, medtem ko se je povprečni dohodek v EU-27 zmanjšal za 10,7 %.

               (9)

               Podobno kot pri kmetijskem dohodku tudi med prodajnimi cenami kmetijskih zemljišč v Litvi in v drugih državah članicah EU še vedno obstajajo razlike. Glede na podatke Eurostata so cene kmetijskih zemljišč (parcel) v Litvi še vedno nizke v primerjavi z drugimi državami članicami EU. Popolno zbližanje prodajnih cen kmetijskih zemljišč ni bilo niti pričakovano niti ni veljalo za potreben predpogoj za končanje prehodnega obdobja. Vseeno so vidne razlike v prodajnih cenah kmetijskih zemljišč med Litvo in EU-15 take, da lahko ovirajo nemoten napredek pri zbliževanju cen.

               (10)

               Glede na navedeno se lahko pričakuje – kar predvidevajo tudi litovski organi – da bi odprava omejitev s 1. majem 2011 pomenila pritisk na cene zemljišč v Litvi. Zato obstaja grožnja resnih motenj na litovskem trgu kmetijskih zemljišč po koncu prehodnega obdobja.

               (11)

               Podaljšanje prehodnega obdobja iz poglavja 4 Priloge IX k Aktu o pristopu za tri leta je zato treba odobriti.

               (12)

               Da bi trg v celoti pripravili na liberalizacijo, je tudi v neugodnih gospodarskih razmerah še vedno najpomembnejše, da se spodbuja izboljšanje dejavnikov, kot so kreditne in zavarovalniške možnosti za kmete, ter dokončanje kmetijske strukturne reforme v prehodnem obdobju, kot je bilo poudarjeno že v vmesnem pregledu 2008.

               (13)

               Ker je bil odprti enotni trg vedno osnova za evropsko blaginjo, bi povečan priliv tujega kapitala prinesel morebitne koristi tudi za kmetijski trg v Litvi. Kot je poudarjeno v vmesnem pregledu 2008, bi imele tuje naložbe v kmetijski sektor tudi pomembne dolgoročne učinke na zagotavljanje kapitala, znanja in izkušenj ter na delovanje trgov zemljišč in kmetijsko produktivnost. Postopno popuščanje pri omejitvah glede tujega lastništva v prehodnem obdobju bi prav tako prispevalo k pripravi trga na popolno liberalizacijo.

               (14)

               Zaradi pravne varnosti in da se prepreči pravna praznina v nacionalnem pravnem sistemu Litve po koncu trenutnega prehodnega obdobja, mora ta sklep začeti veljati na dan objave v Uradnem listu Evropske unije –

         SPREJELA NASLEDNJI SKLEP:
   Člen 1
   Prehodno obdobje za pridobitev kmetijskega zemljišča v Litvi iz poglavja 4 Priloge IX k Aktu o pristopu iz leta 2003 se podaljša do 30. aprila 2014.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 14. aprila 2011

            Za Komisijo

            Predsednik

         José Manuel BARROSO

      (1)  COM(2008) 461 konč., 16. julij 2008.


title: Sklep Izvršnega Odbora z dne 16. septembra 1998 o ustanovitvi stalnega odbora Konvencije o izvajanju Schengenskega sporazuma (SCH/Com-ex (98)26 def.)

text:
Pomembno pravno obvestilo

|

41998D0026

Uradni list L 239 , 22/09/2000 str. 0138 - 0143

		Sklep Izvršnega Odboraz dne 16. septembra 1998o ustanovitvi stalnega odbora Konvencije o izvajanju Schengenskega sporazuma(SCH/Com-ex (98)26 def.)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 7 Konvencije o izvajanju Schengenskega sporazuma,ob upoštevanju skupne izjave o členu 139 v sklepni listini priloženi Konvenciji,ker pobuda za ustanovitev stalnega odbora izhaja iz prizadevanja za komplementarnost z obstoječimi instrumenti v Evropski uniji;ob upoštevanju načela nacionalne suverenosti;ker bo treba ta odbor, zaradi upoštevanja operativnega okvira Evropske unije, pravičasno prilagoditi,SKLENIL:Pod nadzorom Izvršnega odbora se ustanovi stalni odbor Konvencije o izvajanju Schengenskega sporazuma (v nadaljevanju "stalni odbor"), prvič, za ugotavljanje, ali so v državah kandidatkah izpolnjeni vsi predpogoji za uveljavitev konvencije, in drugič, za zagotavljanje, da države, v katerih je konvencija že uveljavljena, pravilno izvajajo schengenski pravni red, predvsem z identifikacijo problemov in predlaganjem rešitev.Stalni odbor je izključno odgovoren za pripravo poročil, ki vsebujejo oceno priprav držav kandidatk za uveljavitev Konvencije in preverjanje ali so izpolnjeni vsi predpogoji za praktično uporabo Konvencije o izvajanju Schengenskega sporazuma in odpravo mejnih kontrol na notranjih mejah.Druga naloga stalnega odbora je ustvarjanje podlage, da lahko Izvršni odbor zagotovlja pravilno uporabo Konvencije o izvajanju Schengenskega sporazuma v državah, v katerih je uveljavljena, zlasti s spremljanjem izvajanja priporočil odborov, ki obiščejo zunanje meje, z zagotavljanjem ukrepov za odpravo pomanjkljivosti, navedenih v letnem poročilu o zunanjih mejah, s posvečanjem večje pozornosti skupnim prizadevanjem za izboljšanje kakovoste kontrol na zunanjih mejah in s prizadevanji za optimalno uporabo Konvencije na področju policijskega sodelovanja, sodelovanja sodstva in SIS. Stalni odbor rešuje ugotovljene probleme in pripravlja predloge za zadovoljivo in optimalno izvajanje Konvencije. Schengenske države so še naprej izključno odgovorne za preverjanje, ali se Konvencija pravilno uporablja. Stalni odbor se zato omeji na izvajanje postopkov preverjanja opredeljenih v njegovem mandatu.Ti dve nalogi opravičujeta, da se stalnemu odboru podelita dva ločena mandata:1. za pripravo poročil, na podlagi katerih se ugotovi, da so v državi kandidatki izpolnjeni vsi predpogoji za uveljavitev Konvencije o izvajanju Schengenskega sporazuma. V teh primerih se imenuje odbor za ocenjevanje, katerega naloga je ocena pripravljenosti teh držav;2. ustvarjanje podlag, da lahko Izvršni odbor zagotavlja pravilno uporabo Konvencije v državah, v katerih je že uveljavljena, z namenom optimizacije njene uporabe in sodelovanja med schengenskimi partnericami. Najprej mora rešiti probleme, ki nastanejo po uveljavitvi Konvencije, in pripraviti predloge za izboljšanje mejnih kontrol v skladu s postavljenimi cilji in v duhu Konvencije. V tem primeru se imenuje odbor za izvajanje.I. STALNI ODBOR ZA OCENJEVANJE DRŽAV KANDIDATK ZA UVELJAVITEV KONVENCIJE1. NALOGE STALNEGA ODBORA ZA OCENJEVANJEZa vsako državo kandidatko za uveljavitev Konvencije stalni odbor v okviru svojih pristojnosti z namenom ocene pripravi poročilo v katerem določi seznam kriterijev, ki jih morajo izpolnjevati države kandidatke. S tem seznamom je natančno določen standard, ki ga mora država doseči na vseh področjih zajetih s Konvencijo. Ko te kriterije odobri Izvršni odbor, stalni odbor v drugem poročilu preveri ali država kandidatka za uveljavitev Konvencije izpolnjuje kriterije in upošteva zahtevani standard.Stalni odbor lahko za področje v njegovi pristojnosti da navodilo skupini usposobljenih strokovnjakov, da pripravijo poročilo za to področje. Ta poročila obravnavajo kakovostne, količinske, operativne, upravne in organizacijske vidike, prikazati morajo pomanjkljivosti in slabosti, hkrati pa predlagati rešitve.2. PODROČJA PRISTOJNOSTIStalni odbor pripravi podrobno in izčrpno poročilo in oceni, kako dobro so države kandidatke pripravljene za uveljavitev Konvencije o izvajanju Schengenskega sporazuma na vseh področjih zajetih v Sklepu SCH/Com-ex (93)10, z dne 14. decembra 1993, ter zagotovi, da se upoštevajo vsi predpogoji za izvajanje schengenskega pravnega reda. Ocena zajema predvsem naslednja področja:- mejne kontrole na zunanjih mejah, zlasti uporabo Skupnega priročnika,- varovanje zunanjih kopenskih in morskih meja,- vizume, zlasti uporabo Skupnih konzularnih navodil,- pogoje, ki urejajo gibanje tujcev, državljanov tretjih držav, vključno s sprejetimi ukrepi glede ilegalnih migracij in tujcev, državljanov, tretjih držav, ki se nezakonito nahajajo na schengenskem ozemlju,- dovoljenja za prebivanje in razpisi ukrepov zavrnitve vstopa,- policijsko sodelovanje,- medsebojno pravno pomoč v kazenskih zadevah, vključno z izročitvijo,- nedovoljen promet s prepovedanimi drogami,- SIS, zlasti uporabo priročnika za Sirene,- varstvo osebnih podatkov,- odstranitev in ponovni sprejem oseb,- ureditev gibanja oseb na letališčih.Po eni strani stalni odbor izvaja naloge na področjih v zvezi z zunanjimi mejami, policijskim sodelovanjem, SIS in vizumi, po drugi strani pa pripravi seznam nalog, ki jih izvajajo strokovnjaki na drugih področjih:(a) Mejne kontrole na zunanjih mejah in ilegalne migracije, vključno z dvostranskim in večstranskim sodelovanjem s tretjimi državami in vprašanjem ponovnega sprejema osebOb upoštevanju lokalnega ozemeljskega položaja in glede na vrsto zunanjih meja v obiskani državi, strokovnjaki lahko:- obiščejo zunanje morske meje, z namenom zbiranja informacij na kraju samem o učinkovitosti ukrepov varovanja meje na morju in na kopnem, zlasti ponoči, ter da bi preverili, kako se izvajajo pregledi oseb in tovora v velikih pristaniščih,- opazujejo kontrolne ukrepe na kopenskih mejah, z namenom preverjanja njihove učinkovitost podnevi in ponoči. Dobiti morajo informacijo o boju proti tihotapljenju ilegalnih migrantov, med drugim s pomočjo pogovorov z nadzornimi organi,- obiščejo vsa letališča, z namenom preveriti uporabo schengenske določbe,- poleg tega obiščejo nacionalne centralne organe, odgovorne za nadzor zunanje meje in ilegalne migracije, ter pregledajo upravne strukture in usklajevanje med državno in lokalno ravnijo,- ko obiščejo mejne prehode in nacionalni centralni organ preverijo prakso izdajanja vizumov na meji,- ko obiščejo mejne prehode in nacionalni centralni organ preverijo, ali se SIS lahko začne uporabljati,- ocenijo ureditev za izvajanje mejnih kontrol na zunanjih mejah, na uradnih mejnih prehodih in na območjih med uradnimi mejnimi prehodi,- ocenijo tehnična sredstva, ki so na voljo na zunanjih mejah, še posebej za odkrivanje ponarejenih listin,- ocenijo varovanje zunanjih kopenskih in morskih meja,- preverijo ali je ustrezna kadrovska zasedba na obiskanih mejah in ustreznost usposabljenosti kadrov, še posebej za odkrivanje ponarejenih listin,- na obiskanih zunanjih mejah preverijo sprejete ukrepe za boj proti ilegalnim migracijam in splošni kriminaliteti,- preverijo sprejete ukrepe proti osebam zavrnjenih na meji ali osebam, ki so nezakonito v državi,- preverijo sredstva za boj proti skupinam za tihotapljenje ilegalnih migrantov,- ocenijo sodelovanje s sosednjimi državami.Cilj obiska na kraju samem je ocena učinkovitosti nadzornih ukrepov in njihove skladnosti s schengenskimi standardi nadzora, določenimi v Konvenciji o izvajanju Schengenskega sporazuma, Skupnem priročniku in v ustreznih sklepih Izvršnega odbora.(b) Sodelovanje na skupnih mejah z državami v katerih je konvencija že uveljavljena, predvsem glede policijskega sodelovanja in sodelovanja sodstva, zlasti sklepanja dvostranskih sporazumov in napotitvijo uradnikov za zvezoV tem okviru stalni odbor preverja:- učinkovitost vsakodnevnega sodelovanja na skupnih obmejnih območjih pri izvajanju Konvencije in dvostranskih sporazumov,- sposobnost in pripravljenost za izvajanje in razvoj skupnih čezmejnih aktivnosti v skladu s Konvencijo in dvostranskimi sporazumi,- sposobnost in pripravljenost za izvajanje in razvoj sodelovanja z uradniki za zvezo,- učinkovitost sodelovanja z državami, ki mejijo na schengenske zunanje meje, v boju proti splošni kriminaliteti in zlasti v boju proti skupinam za tihotapljenje ilegalnih migrantov,- dostop policije do podatkovnih zbirk in splošnega usposabljanja,- učinkovitost čezmejnih struktur za sodelovanje,- neposredno sodelovanje in odnosi med organi držav kandidatk in schengenskih držav,- sredstva za zagotavljanje varnosti in kadrovska zasedba na obmejnem območju.(c) SIS, urad Sirene, varstvo naprav in osebnih podatkovV tem okviru stalni odbor preverja:Tehnične vidike:- kakovostne, količinske, operativne, organizacijske in tehnične vidike bodočega N. SIS,- tehnična sredstva in postopke, ki se uporabljajo za prenos informacij od nacionalnih informacijskih sistemov v N. SIS (nalaganje podatkov iz nacionalnih sistemov v SIS),- tehnična sredstva za zagotavljanje dostopa uporabnikov do podatkov v SIS in zagotavljanje usklajenosti N. SIS in C. SIS podatkov,- tehnično dostopnost N. SIS;v zvezi s podatki in z njihovo uporabo:- količino podatkov, ki jih je država pripravila za vključitev v SIS,- kakovost podatkov, ki naj bi se vključili (zaključenost poglavij podatkov),- prostorsko lokacijo terminalov, število terminalov in njihovo stanje delovanja (dostopnost SIS podatkov za končne uporabnike),- usposabljanje zaposlenih, ki so pooblaščeni za uporabo podatkov v SIS,- notranje postopke in navodila za izvajanje razpisanih ukrepov, ki se uporabljajo v primeru zadetka,- uporabo različnih možnosti za razpise ukrepov,- operativno sposobnost urada Sirene (usklajevanje med službami, odzivni čas);Varstvo naprav in podatkov:- organizacijske in tehnične vidike varstva naprav in osebnih podatkov,- ukrepe za preprečevanje dostopa do sistemov in podatkov,- ukrepe za različne ravni obdelave glede na pooblastila uporabnika,- pogoje, ki veljajo za izbris razpisov ukrepov, ki so potekli.(d) Izdajanje vizumov- splošne pogoje, ki veljajo za izdajanje vizumov v primerjavi s pogoji, določenimi v Skupnih konzularnih navodilih,- modalitete za posvetovanja pred izdajo vizuma,- modalitete za poizvedbe v SIS pred izdajo vizuma,- modalitete za nabavo schengenskih nalepk in pogoji shranjevanja.Stalni odbor nadzoruje usklajevanje teh poročil in predloži Izvršnemu odboru skupno poročilo.II. ODBOR ZA IZVAJANJE ZA DRŽAVE, V KATERIH JE KONVENCIJA ŽE UVELJAVLJENA1. NALOGEStalni odbor je pristojen za ugotavljanje problemov, ki nastanejo na zunanjih mejah, in za ugotavljanje situacij, ki niso v skladu s standardi, določenimi v duhu in v skladu s cilji Konvencije. Stalni odbor obiskano državo in Izvršni odbor obvesti o ugotovljenih problemih ter predlaga rešitve za uporabo Konvencije na predpisan in najučinkovitejši način. V zvezi s problemi, ki nastanejo po uveljavitvi Konvencije, mora odbor pripraviti tehnične predloge za izboljšanje mejnih kontrol, varnosti in sodelovanja sodstva, vključno z izročitvijo.Stalni odbor tudi preveri ali so bila priporočila in pripombe odborov strokovnjakov, ki so obiskali zunanje meje, upoštevani, tako da so bile morebitne pomanjkljivosti s področja varnosti odpravljene. Odbor opravlja tudi nalogo naknadnega spremljanja problemov, navedenih v letnem poročilu o razmerah na zunanjih mejah držav, v katerih je Konvencija že uveljavljena.Stalni odbor mora svoje naloge opravljati prilagodljivo in objektivno, v sodelovanju s pristojnimi organi in v skladu s pravnimi in etičnimi pravili, ki veljajo na nacionalni ravni, pri tem pa si mora prizadevati za skupni cilj izboljšanja varnosti in upoštevanja interesov drugih držav, v katerih je Konvencija že uveljavljena.2. PODROČJA PRISTOJNOSTIZa države, v katerih je Konvencija že uveljavljena, ima stalni odbor večja pooblastila kot strokovni odbori, ki jo obiščejo, vendar je tudi stalni odbor usmerjen na praktična področja. Področja, ki se lahko ocenjujejo in jih je zato treba upoštevati, pokrivajo celotno področje schengenskega pravnega reda, še posebej pa:- mejna kontrola in varovanje zunanje meje,- policijsko sodelovanje na obmejnih območjih držav, v katerih je Konvencija že uveljavljena,- schengenski informacijski sistem,- pogoji za izdajo schengenskih vizumov (zlasti ureditev postopka predhodnega posvetovanja partnerskih držav o državljanih rizičnih držav),- ukrepi, za prekinitev bivanja tujcev, za katere se ugotovi, da so nezakonito na ozemlju,- medsebojna pravna pomoč v kazenskih zadevah, vključno z izročitvijo.Prednostno je treba obravnavati naslednja področja:(a) Mejna kontrola in varovanje zunanje meje:- modalitete izvajanja mejnih kontrol na dovoljenih mejnih prehodih na zunanjih mejah in na območjih med mejnimi prehodi,- tehnična sredstva na zunanjih mejah, zlasti za odkrivanje ponarejenih listin,- ustreznost števila uslužbencev glede na posebnosti obiskane meje,- mejne kontrole in varovanje zunanje meje, ki obsega mobilne patrulje ter sisteme in metode za stacionarni nadzor,- usposabljanje uslužbencev, še posebej za odkrivanje ponarejenih listin,- sprejeti ukrepi na obiskanih zunanjih mejah za boj proti ilegalnim migracijam in splošni kriminaliteti,- sprejeti ukrepi proti posameznikom, ki se jim ne dovoli vstop na meji, ali posameznikom, ki so nezakonito na schengenskem ozemlju,- sredstva za boj proti skupinam za tihotapljenje ilegalnih pribežnikov,- obstoječe oblike sodelovanja s sosednimi državami,- upravna organizacija službe(služb), odgovorne za boj proti ilegalnim migracijam in za usklajevanje med službami na državni in lokalni ravni,- uporaba SIS na mejnih prehodih;(b) Policijsko sodelovanje na obmejnih območjih držav, v katerih je Konvencija že uveljavljena- obstoj dvostranskih sporazumov,- uresničevanje pravice do zasledovanja in tajnega opazovanja,- strukture čezmejnega sodelovanja,- neposredno sodelovanje med službami,- oprema in kadri na obmejnem območju za namene varnosti,- sodelovanje, ki vključuje uradnike za zvezo;(c) Schengenski informacijski sistem:- nalaganje podatkov iz nacionalnih sistemov v SIS,- tehnična dostopnost N. SIS in urada Sirene,- dostop končnih uporabnikov do podatkov v SIS,- pogoji za izbris razpisov ukrepov, ki so potekli,- uporaba različnih možnosti za razpise ukrepov,- operativna sposobnost urada Sirene: odzivni čas, itd.;(d) Pogoji za izdajo schengenskih vizumov:- modalitete posvetovanj pred izdajo vizumov, kot so določene v Prilogi 5B h Skupnim konzularnim navodilom,- modalitete poizvedb v SIS pred izdajo schengenskega vizuma,- izdani vizumi z omejeno ozemeljsko veljavnostjo: število, ciljne skupine, razlogi,- modalitete nabave schengenskih nalepk in pogoji shranjevanja.III. NAČELA, KI VELJAJO ZA STALNI ODBORSestava stalnega odboraStalni odbor je stalni organ. Sestavljajo ga en visok predstavnik vsake države podpisnice Konvencije o izvajanju Schengenskega sporazuma ali sporazuma o sodelovanju. (Ta visoki predstavnik ima lahko spremstvo). V zvezi s sestanki in različnimi nalogami stalnemu odboru pomaga sekretariat.Stalni odbor obišče vse države, po vrstnem redu in v časovnih presledkih, ki jih določi Izvršni odbor.Pri izvajanju svojih nalog lahko stalni člani pozovejo schengenske države, da za vsako od področij v pristojnosti odbora, zlasti za izvajanje obiskov v državah, začasno dajo na razpolago strokovnjake na način, ki ga opredelijo stalni člani. Določeni obiski, za katere so potrebni strokovnjaki, se lahko izvajajo skupaj ali pa se osredotočijo samo na eno področje. Vsaka država ima pravico imenovati strokovnjaka za opravljanje obiska v okviru stalnega odbora. Stalni odbor pa si prizadeva vzdrževati obseg članstva v delegaciji na ravni, ki je primerna glede na tehnično zahtevnost nalog.Kadar se hkrati opravlja več obiskov, za katere so potrebne skupine strokovnjakov, ki so specializirane vsaka za svoje posebno področje, se pred koncem obiska organizira usklajevalni sestanek z vsemi strokovnjaki.Strokovnjaki morajo imeti zahtevane kvalifikacije. Pri njihovem imenovanju je zaželena določena stopnja kontinuitete.Evropska komisija sodeluje kot opazovalka pri delu stalnega odbora in v dejavnostih delovnih skupin, ki pomagajo odboru, Centralni skupini in Izvršnemu odboru.Skupni nadzorni organStalni odbor izvaja svoje naloge brez poseganja v pristojnosti skupnega nadzornega organa. Stalni odbor se sme posvetovati s skupnim nadzornim organom na področjih iz njegove pristojnosti.Izbira krajev obiskaStalni odbor v povezavi z ustreznimi delovnimi skupinami izbere kraje, ki jih bo obiskal, in informacije, ki jih je treba zbrati za vsak kraj.JezikJezik, ki se bo uporabljal med obiski, se določi za vsak obisk posebej.Pomoč pri delu odboraDržavni organi obiskane države zagotovijo, da njeni državni organi sodelujejo z stalnim odborom in mu nudijo pomoč, ki jo stalni odbor potrebuje za pravilno izvedbo svojih nalog. Obiskana država mora zagotoviti stalnemu odboru vse ustrezne informacije o krajih, ki naj bi jih obiskal, in vse koristne statistične, dejanske, analitične ali druge informacije (v enem od uradnih schengenskih jezikov) najmanj en mesec pred začetkom obiska.Povračilo potnih stroškov in stroškov nastanitve med obiskomPotne stroške in stroške nastanitve pokrivajo člani stalnega odbora ali njihovi strokovnjaki. Država gostiteljica pokriva stroške logistične podpore na kraju samem.Priprava poročilaPoročilo se pripravi po standardnem vzorcu, ki ga določi stalni odbor po posvetovanju s pristojnimi delovnimi skupinami. Vzorec se lahko prilagodi glede na potrebe in okoliščine.Osnutek poročila o obisku strokovnjakov napiše predsedstvo in ga predloži skupini strokovnjakov, ki skušajo doseči soglasje o vsebini poročila. Predstavniki države gostiteljice imajo v tej skupini status opazovalca. Ko strokovnjaki pripravijo poročilo, ga predložijo državi gostiteljici, ki poda svoje mnenje. Poročilo in mnenje se predložita stalnemu odboru, ki skuša uskladiti oba dokumenta. Pri točkah, ki ostanejo nerešene, odbor navede stališče obeh strani.Poročila morajo jasno pokazati, na katerih področjih so bili cilji doseženi, in področja, na katerih niso bili doseženi, skupaj s konkretnimi predlogi za ukrepe, ki jih je treba sprejeti za odpravo problemov ali izboljšanje razmer. Odgovoren za sprejem končne odločitve je Izvršni odbor.ZaupnostČlani stalnega odbora in strokovnjaki morajo vse informacije, ki jih dobijo pri izvajanju svojih nalog, obravnavati kot zaupne. Poročila, pripravljena v skladu s tem sklepom, se štejejo za zaupna.Königswinter, 16. septembra 1998PredsednikM. Kanther--------------------------------------------------


title: 2014/911/EU: Sklep Sveta z dne 4. decembra 2014 o začetku avtomatizirane izmenjave daktiloskopskih podatkov v Latviji

text:
               17.12.2014

               SL

               Uradni list Evropske unije

               L 360/28

         SKLEP SVETA
   z dne 4. decembra 2014
   o začetku avtomatizirane izmenjave daktiloskopskih podatkov v Latviji

      (2014/911/EU)

   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), in zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) in zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (5)

               Latvija je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Latvija je opravila uspešen preskus z Avstrijo.

               (7)

               V Latviji je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Latvija za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 4. decembra 2014

            Za Svet

            Predsednik

         A. ORLANDO

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2006/955/ES,Euratom: Sklep Sveta z dne 18. decembra 2006 o spremembi Poslovnika Sodišča Evropskih skupnosti glede jezikovne ureditve

text:
                  29.12.2006

                  SL

                  Uradni list Evropske unije

                  L 386/44

         SKLEP SVETA
         z dne 18. decembra 2006
         o spremembi Poslovnika Sodišča Evropskih skupnosti glede jezikovne ureditve
         (2006/955/ES, Euratom)
         SVET EVROPSKE UNIJE JE —
         ob upoštevanju člena 64 Protokola o Statutu Sodišča,
         v skladu s postopkom iz drugega odstavka člena 245 Pogodbe o ustanovitvi Evropske skupnosti in drugega odstavka člena 160 Pogodbe o ustanovitvi Evropske skupnosti za atomsko energijo,
         na podlagi zahteve Sodišča z dne,
         na podlagi mnenja Komisije z dne 12. decembra 2006,
         na podlagi mnenja Evropskega parlamenta z dne 13. decembra 2006,
         ob upoštevanju, da s pristopom Republike Bolgarije in Romunije postaneta bolgarščina in romunščina uradna jezika Evropske unije je ta dva jezika treba navesti med jeziki postopka, ki jih določa Poslovnik —
         SKLENIL:

            Člen 1
            Poslovnik Sodišča Evropskih skupnosti z dne 19. junija 1991 (UL L 176, 4.7.1991, str. 7, popravek v UL L 383, 29.12.1992, str. 117), kakor je bil spremenjen dne 21. februarja 1995 (UL L 44, 28.2.1995, str. 61), dne 11. marca 1997 (UL L 103, 19.4.1997, str. 1, popravek v UL L 351, 23.12.1997, str. 72), dne 16. maja 2000 (UL L 122, 24.5.2000, str. 43), dne 28. novembra 2000 (UL L 322, 19.12.2000, str. 1), dne 3. aprila 2001 (UL L 119, 27.4.2001, str. 1), dne 17. septembra 2002 (UL L 272, 10.10.2002, str. 24, popravek v UL L 281, 19.10.2002, str. 24), dne 8. aprila 2003 (UL L 147, 14.6.2003, str. 17), dne 19. aprila 2004 (UL L 132, 29.4.2004, str. 2), dne 20. aprila 2004 (UL L 127, 29.4.2004, str. 107), dne 12. julija 2005 (UL L 203, 4.8.2005, str. 19), in dne 18. oktobra 2005 (UL L 288, 29.10.2005, str. 51), se spremeni, kakor sledi:
            odstavek 1 člena 29 se nadomesti z naslednjim besedilom:

                  „1.   Jeziki postopka so angleščina, bolgarščina, češčina, danščina, estonščina, finščina, francoščina, grščina, irščina, italijanščina, latvijščina, litovščina, madžarščina, malteščina, nemščina, nizozemščina, poljščina, portugalščina, romunščina, slovaščina, slovenščina, španščina ali švedščina.“.

            Člen 2
            Ta sklep začne veljati hkrati s Pogodbo o pristopu Republike Bolgarije in Romunije k Evropski uniji.

            Besedilo Poslovnika Sodišča v bolgarščini in romunščini bo sprejeto po začetku veljavnosti Pogodbe iz odstavka 1 tega člena.
            V Bruslju, 18. decembra 2006.

                  Za Svet

                  Predsednik

               J.-E. ENESTAM


title: Sklep Sveta z dne 18. maja 2010 o imenovanju članov in namestnikov članov upravnega odbora Evropskega inštituta za enakost spolov

text:
               27.5.2010

               SL

               Uradni list Evropske unije

               C 137/22

         SKLEP SVETA
   z dne 18. maja 2010
   o imenovanju članov in namestnikov članov upravnega odbora Evropskega inštituta za enakost spolov
   2010/C 137/08
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1922/2006 z dne 20. decembra 2006 o ustanovitvi Evropskega inštituta za enakost spolov (1), zlasti člena 10 Uredbe;
   ob upoštevanju naslednjega:

               (1)

               V členu 10 Uredbe (ES) št. 1922/2006 je med drugim določeno, da bi Svet moral imenovati 18 članov in namestnikov članov upravnega odbora Evropskega inštituta za enakost spolov za triletno obdobje.

               (2)

               Osemnajst držav članic (Belgija, Bolgarija, Češka, Nemčija, Estonija, Španija, Francija, Madžarska, Malta, Nizozemska, Avstrija, Portugalska, Romunija, Slovenija, Slovaška, Finska, Švedska in Združeno kraljestvo) bi moralo predlagati člane in namestnike članov za obdobje od 1. junija 2010 do 31. maja 2013.

               (3)

               Vlade vseh zgoraj navedenih držav članic so Svetu predložile sezname kandidatov,

         SPREJEL NASLEDNJI SKLEP:
   Člen 1
   Za člane in namestnike članov upravnega odbora Evropskega inštituta za enakost spolov se za obdobje od 1. junija 2010 do 31. maja 2013 imenujejo:

      PREDSTAVNIKI VLAD

               Država

               Člani

               Namestniki članov

               Belgija

               Michel PASTEEL

               Annemie PERNOT

               Bolgarija

               Tatyana Spassova KMETOVA

               Petia Mihaylova MOEVA

               Češka

               Andrea BARŠOVÁ

               Czeslaw WALEK

               Nemčija

               Eva Maria WELSKOP-DEFFAA

               Renate AUGSTEIN

               Estonija

               Käthlin SANDER

               Christian VESKE

               Španija

               Enriqueta CHICANO JÁVEGA

               Cecilia PAYNO DE ORIVE

               Francija

               Elisabeth TOMÉ-GERTHEINRICHS

               Ms Françoise VILAIN

               Madžarska

               Zsuzsa SEBESTYÉN

               Katalin KISSNÉ BENCZE

               Malta

               Therese BUGEJA

               Therese SPITERI

               Nizozemska

               Carlien SCHEELE

               Ferdi LICHER

               Avstrija

               Vera JAUK

               Dietmar HILLBRAND

               Portugalska

               Sara FALCÃO CASACA

               Pedro DELGADO ALVES

               Romunija

               Florin-Marian NEGREA

               Andra Cristina CROITORU

               Slovenija

               Roman KUHAR

               Maruša GORTNAR

               Slovaška

               Martina JANÍKOVÁ

               Jana STANKOVÁ

               Finska

               Tarja HEINILÄ-HANNIKAINEN

               Riitta MARTIKAINEN

               Švedska

               Helén LUNDKVIST

               Lars WITTENMARK

               Združeno kraljestvo

               Helene REARDON-BOND

               Celia REED

         Člen 2
   Ta sklep začne veljati na dan sprejetja.

      V Bruslju, 18. maja 2010

            Za Svet

            Predsednica

         E. SALGADO

      (1)  UL L 403, 30.12.2006, str. 9.


title: 2013/339/EU: Sklep predstavnikov vlad držav članic z dne 26. junija 2013 o imenovanju sodnika Splošnega sodišča

text:
               29.6.2013

               SL

               Uradni list Evropske unije

               L 179/95

         SKLEP PREDSTAVNIKOV VLAD DRŽAV ČLANIC
   z dne 26. junija 2013
   o imenovanju sodnika Splošnega sodišča
   (2013/339/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 254 in 255 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) Pogodbe,
   ob upoštevanju naslednjega:

               (1)

               V skladu s členoma 5 in 7 Protokola o Statutu Sodišča Evropske unije je treba po odstopu Josefa AZIZIJA z učinkom 1. septembra 2013 za preostanek njegovega mandata, tj. do 31. avgusta 2016, imenovati sodnika Splošnega sodišča.

               (2)

               Kot kandidat za prosto mesto je bil predlagan Viktor KREUSCHITZ.

               (3)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Viktorja KREUSCHITZA za opravljanje nalog sodnika Splošnega sodišča –

         SPREJELI NASLEDNJI SKLEP:
   Člen 1
   Viktor KREUSCHITZ se za obdobje od 1. septembra 2013 do 31. avgusta 2016 imenuje za sodnika Splošnega sodišča.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 26. junija 2013

            Predsednik

         R. MONTGOMERY


title: Sklep Sveta z dne 17. oktobra 2000 o dogovoru glede sodelovanja med enotami za finančni nadzor (FIU-ji) držav članic pri izmenjavi informacij

text:
Pomembno pravno obvestilo

|

32000D0642

Uradni list L 271 , 24/10/2000 str. 0004 - 0006

		Sklep Svetaz dne 17. oktobra 2000o dogovoru glede sodelovanja med enotami za finančni nadzor (FIU-ji) držav članic pri izmenjavi informacij(2000/642/PNZ)SVET EVROPSKE UNIJE JE –ob upoštevanju Pogodbe o Evropski uniji in zlasti člena 34(2)(c) Pogodbe,ob upoštevanju pobude Republike Finske,ob upoštevanju mnenja Evropskega parlamenta,ob upoštevanju naslednjega:(1) Akcijski načrt za boj proti organiziranemu kriminalu je odobril Evropski svet v Amsterdamu 16. in 17. junija 1997 [1]. Akcijski načrt je zlasti v priporočilu 26(e) priporočil izboljšanje sodelovanja med točkami za stike, ki so pristojne za sprejemanje poročil o sumljivih transakcijah po Direktivi Sveta 91/308/EGS z dne 10. junija 1991 o preprečevanju uporabe finančnega sistema za pranje denarja [2].(2) Vse države članice so ustanovile enote za finančni nadzor (FIU-je), da bi zbirale in analizirale informacije, prejete po določbah Direktive 91/308/EGS z namenom povezovanja sumljivih finančnih transakcij in kriminalne dejavnosti, na katerih temeljijo, zaradi preprečevanja pranja denarja in boja proti njemu.(3) Izboljšanje mehanizmov za izmenjavo informacij med FIU-ji je eden od ciljev, ki jih priznava Skupina strokovnjakov za preprečevanje pranja denarja, ki jo je ustanovila Multidisciplinarna skupina za organizirani kriminal, skupaj z izboljšanjem izmenjave informacij med FIU-ji in preiskovalnimi organi v državah članicah ter multidisciplinarne organiziranosti FIU-jev, da se zajame poznavanje finančnega sektorja, sektorja organov pregona in pravosodnega sektorja.(4) V sklepih Sveta iz marca 1995 je poudarjeno dejstvo, da je krepitev sistemov za preprečevanje pranja denarja odvisno od tesnejšega sodelovanja med različnimi organi, ki delujejo na področju preprečevanja pranja denarja.(5) Drugo poročilo Komisije Evropskemu parlamentu in Svetu o izvajanju Direktive 91/308/EGS opredeljuje težave, ki se še vedno pojavljajo in preprečujejo komunikacijo in izmenjavo informacij med nekaterimi enotami z različnim pravnim statusom.(6) Ustrezni organi držav članic, ki so vključeni v boj proti pranju denarja, morajo tesno sodelovati med seboj in zato je treba predvideti neposredno komunikacijo med temi organi.(7) Države članice so že uspešno sprejele dogovore v zvezi s tem, in sicer predvsem na podlagi načel, določenih v vzorcu memoranduma o soglasju, ki ga je predlagala neformalna svetovna mreža FIU-jev, imenovana "Skupina Egmont".(8) Države članice morajo FIU-je organizirati tako, da se informacije in dokumente predloži v razumnem časovnem okviru.(9) Ta sklep ne vpliva na nobeno konvencijo ali dogovor o medsebojni pomoči na področju kazenskega prava med pravosodnimi organi –SKLENIL:Člen 11. Države članice zagotovijo, da FIU-ji, ki so ustanovljeni ali imenovani za prejemanje razkritih finančnih informacij za namene preprečevanja pranja denarja, v skladu s svojimi nacionalnimi pristojnostmi sodelujejo med seboj pri zbiranju, analiziranju in preiskovanju ustreznih informacij v FIU-ju o vsakem dejstvu, ki bi lahko kazalo na pranje denarja.2. Države članice za namene odstavka 1 zagotovijo, da si FIU-ji brez zaprosila ali na zaprosilo ter v skladu s tem sklepom ali v skladu s sedanjimi ali prihodnjimi memorandumi o soglasju izmenjajo vse razpoložljive informacije, ki bi lahko bile pomembne za obdelavo ali analiziranje informacij ali za preiskavo s strani FIU-ja v zvezi s finančnimi transakcijami, ki se nanašajo na pranje denarja in na vpletene fizične ali pravne osebe.3. Če je država članica kot svoj FIU imenovala policijski organ, lahko poskrbi, da se informacije, ki jih ima navedeni FIU, v skladu s tem sklepom posredujejo organu države članice prejemnice, ki je bil imenovan v ta namen in je pristojen za področja, navedena v odstavku 1.Člen 21. Države članice zagotovijo, da so FIU-ji za namene tega sklepa ena sama enota za vsako državo članico in ustrezajo naslednji opredelitvi:"Osrednja nacionalna enota, ki je za namene preprečevanja denarja odgovorna, da sprejme (in do dovoljenega obsega tudi zahteva), analizira in razširja pristojnim organom razkritja finančnih informacij, ki zadevajo premoženjsko korist, za katero se sumi, da je bila pridobljena s kaznivim dejanjem, ali pa jih zahteva nacionalna zakonodaja ali predpis".2. V smislu odstavka 1 lahko država članica ustanovi centralno enoto za sprejemanje informacij od decentraliziranih agencij ali za njihovo posredovanje tem agencijam.3. Države članice navedejo enoto, ki je FIU v smislu tega člena. Te podatke tudi pisno sporočijo Generalnemu sekretariatu Sveta. To obvestilo ne vpliva na trenutne odnose v zvezi s sodelovanjem med FIU-ji.Člen 3Države članice zagotovijo, da na izvajanje nalog FIU-jev po tej odločbi ne vpliva njihov notranji status, ne glede na to, ali so upravni organi, organi pregona ali pravosodni organi.Člen 41. Vsakemu zaprosilu, izdanemu po tem sklepu, se priloži kratka izjava o pomembnih dejstvih, ki jih pozna FIU, ki je izdal zaprosilo. FIU v zaprosilu navede, kako bodo uporabljene informacije, za katere prosi.2. Zaprošen FIU v zaprosilu po tem sklepu zagotovi vse ustrezne informacije, skupaj z razpoložljivimi finančnimi informacijami in zaprošenimi informacijami o pregonu iz zaprosila, pri čemer v skladu z veljavnimi konvencijami ali sporazumi, sklenjenimi med državami članicami, ni potrebno nobeno uradno zaprosilo.3. FIU lahko zavrne razkritje informacij, ki bi lahko škodile kriminalni preiskavi, ki poteka v zaprošeni državi članici, ali, v izjemnih primerih, če bi bilo razkritje informacij očitno nesorazmerno z legitimnimi interesi fizične ali pravne osebe ali države članice ali kako drugače ne bi bilo v skladu s temeljnimi načeli nacionalnega prava. Vsaka takšna zavrnitev se ustrezno pojasni FIU-ju, ki je zaprosil za informacije.Člen 51. Informacije ali dokumenti, pridobljeni po tem sklepu, se uporabljajo samo za namene, določene v členu 1(1).2. Pri prenosu informacij ali dokumentov po tem sklepu, lahko FIU, ki jih posreduje, določi omejitve in pogoje za uporabo informacij za namene, ki niso navedeni v odstavku 1. FIU, ki jih prejme, upošteva vse takšne omejitve in pogoje.3. Če želi država članica posredovane informacije ali dokumente uporabiti za kriminalistične preiskave ali pregon za namene, določene v členu 1(1), država članica, ki jih je posredovala, ne sme odreči svojega soglasja za takšno uporabo, razen če to stori na podlagi omejitev, ki izhajajo iz njene nacionalne zakonodaje ali pogojev, navedenih v členu 4(3). Vsaka zavrnitev soglasja se ustrezno pojasni.4. FIU-ji se obvežejo, da bodo sprejeli vse potrebne ukrepe, vključno z varnostnimi, da bi zagotovili, da do informacij, predloženih po tem sklepu, nimajo dostopa nobeni drugi organi, agencije ali oddelki.5. Predložene informacije bodo varovane v skladu s Konvencijo Evropskega sveta z dne 28. januarja 1981 o varstvu posameznikov v zvezi z avtomatsko obdelavo osebnih podatkov in ob upoštevanju Priporočila št. R(87)15 Sveta Evrope z dne 15. septembra 1987, ki ureja uporabo osebnih podatkov v policijskem sektorju najmanj z enakimi pravili o zaupnosti in varstvu osebnih podatkov, kakor se uporabljajo po nacionalni zakonodaji, ki velja za FIU, ki prosi za podatke.Člen 61. FIU-ji lahko v mejah veljavne nacionalne zakonodaje in brez zaprosila v ta namen med seboj izmenjajo ustrezne podatke.2. Člen 5 se uporablja v zvezi z informacijami, ki se posredujejo po tem členu.Člen 7Države članice predvidijo in se dogovorijo o ustreznih in zavarovanih kanalih sporočanja med FIU-ji.Člen 8Ta odločba se izvaja brez poseganja v obveznosti držav članic do Europola, kot so določene v Konvenciji o Europolu.Člen 91. Če je raven sodelovanja med FIU-ji, kot je izražena v memorandumih o soglasju, ki so sklenjeni ali bodo sklenjeni med organi držav članic, združljiva s tem sklepom ali presega njegove določbe, ta določba nanj ne vpliva. Če določbe tega sklepa presegajo določbe katerega koli memoranduma o soglasju, sklenjenega med organi držav članic, ta sklep nadomesti takšne memorandume o soglasju dve leti po začetku njegove veljavnosti.2. Države članice poskrbijo, da lahko v celoti sodelujejo v skladu z določbami tega sklepa najkasneje tri leta po njegovi uveljavitvi.3. Svet bo štiri leta po dnevu uveljavitve tega sklepa ocenil, kako ga države članice izpolnjujejo, lahko pa se odloči, da s takšnim ocenjevanjem nadaljuje v rednih časovnih presledkih.Člen 10Ta sklep se uporablja za Gibraltar. Tako lahko Združeno kraljestvo ne glede na člen 2 uradno obvesti Generalni sekretariat Sveta o FIU-ju na Gibraltarju.Člen 11Ta sklep začne učinkovati 17. oktobra 2000.V Luxembourgu, 17. oktobra 2000Za SvetPredsednikÉ. Guigou[1] UL C 251, 15.8.1997, str. 1.[2] UL L 166, 28.6.1991, str. 77.--------------------------------------------------


title: Sklep Sveta z dne 8. marca 2010 o imenovanju dveh malteških članov Svetovalnega odbora za prosto gibanje delavcev

text:
               11.3.2010

               SL

               Uradni list Evropske unije

               C 60/2

         SKLEP SVETA
   z dne 8. marca 2010
   o imenovanju dveh malteških članov Svetovalnega odbora za prosto gibanje delavcev
   2010/C 60/03
   SVET EVROPSKE UNIJE JE –
   ob upoštevanju Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (1) in zlasti členov 26 in 27 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s sklepi z dne 25. septembra 2008 (2), 13. oktobra 2008 (3) in 25. maja 2009 (4) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2008 do 24. septembra 2010, razen nekaterih članov, med drugim malteških članov v skupini predstavnikov organizacij delodajalcev.

               (2)

               Malteška vlada je za dve nezasedeni mesti podala predloga za imenovanje –

         SPREJEL SKLEP:
   Edini člen
   Za člana Svetovalnega odbora za prosto gibanje delavcev se za obdobje do 24. septembra 2010 imenujeta:
   PREDSTAVNIKA DELODAJALCEV

               Država

               Člana

               Nadomestni člani

               Malta

               Joshua ZAMMIT
               Reginald FAVA

      V Bruslju, 8. marca 2010

            Za Svet

            Predsednik

         C. CORBACHO

      (1)  UL L 257, 18.10.1968, str. 2.

      (2)  UL C 253, 4.10.2008, str. 7.

      (3)  UL C 264, 17.10.2008, str. 5.

      (4)  UL C 123, 3.6.2009, str. 11.


title: Sklep Sveta 2008/783/SZVP z dne 15. septembra 2008 o sklenitvi Sporazuma med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA)

text:
               9.10.2008

               SL

               Uradni list Evropske unije

               L 268/32

         SKLEP SVETA 2008/783/SZVP
   z dne 15. septembra 2008
   o sklenitvi Sporazuma med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 15. oktobra 2007 sprejel Skupni ukrep 2007/677/SZVP o vojaški operaciji Evropske unije v Republiki Čad in Srednjeafriški republiki (1) (operacija EUFOR Tchad/RCA).

               (2)

               Člen 10(3) navedenega skupnega ukrepa določa, da bodo podrobnosti o sodelovanju tretjih držav predmet sporazuma v skladu s členom 24 Pogodbe.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem Sveta Evropske unije/visokim predstavnikom za skupno zunanjo in varnostno politiko dogovorilo o Sporazumu med Evropsko unijo in Republiko Hrvaško o sodelovanju Republike Hrvaške v operaciji EUFOR Tchad/RCA („Sporazum“).

               (4)

               Sporazum bi bilo treba odobriti v imenu Evropske unije –

         SKLENIL:
   Člen 1
   Sporazum med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije v Republiki Čad in Srednjeafriški republiki se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 15. septembra 2008

            Za Svet

            Predsednik

         B. KOUCHNER

      (1)  UL L 279, 23.10.2007, str. 21.
    ---documentbreak---

               9.10.2008

               SL

               Uradni list Evropske unije

               L 268/33

         [PREVOD]
   SPORAZUM
   med Evropsko unijo in Republiko Hrvaško o sodelovanju Republike Hrvaške v vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA)
   EVROPSKA UNIJA (EU)
   na eni strani in
   REPUBLIKA HRVAŠKA
   na drugi strani,
   v nadaljnjem besedilu „pogodbenici“,
   STA SE OB UPOŠTEVANJU:
   Skupnega ukrepa Sveta 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA), ki ga je sprejel Svet Evropske unije,
   povabila Republiki Hrvaški, da sodeluje v operaciji pod vodstvom EU,
   uspešnega zaključka procesa oblikovanja sil in priporočila poveljnika operacije EU ter vojaškega odbora EU, da se da soglasje k sodelovanju oboroženih sil Republike Hrvaške v operaciji pod vodstvom EU,
   Sklepa Političnega in varnostnega odbora CHAD/1/2008 z dne 13. februarja 2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki (1) in sklepa Političnega in varnostnega odbora CHAD/2/2008 z dne 18. marca 2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki (2), kakor sta bila oba spremenjena s sklepom Političnega in varnostnega odbora CHAD/3/2008 z dne 14. maja 2008 (3), in s sklepom Političnega in varnostnega odbora CHAD/4/2008 z dne 2. septembra 2008 (4),
   sklepa Republike Hrvaške z dne 15. julija 2008, da sodeluje pri operaciji EUFOR Tchad/RCA
   DOGOVORILI O NASLEDNJEM:
   Člen 1
   Sodelovanje v operaciji
   1.   Republika Hrvaška se pridruži Skupnemu ukrepu 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (EUFOR Tchad/RCA) in vsem skupnim ukrepom ali sklepom, s katerimi Svet Evropske unije odloči, da bo razširil operacijo EUFOR Tchad/RCA, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Republike Hrvaške k operaciji EUFOR Tcah/RCA ne posega v avtonomijo odločanja Evropske unije.
   3.   Republika Hrvaška zagotovi, da njene sile in osebje, ki sodelujejo v operaciji EUFOR Tchad/RCA, svojo nalogo opravljajo v skladu s:

               —

               Skupnim ukrepom 2007/677/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Sile in osebje, ki jih Republika Hrvaška dodeli operaciji, pri opravljanju svojih nalog in vedenju upoštevajo zgolj interese operacije EUFOR Tchad/RCA.
   5.   Republika Hrvaška pravočasno obvesti poveljnika operacije EUFOR Tchad/RCA o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Republika Hrvaška dodeli operaciji EUFOR Tchad/RCA, urejajo določbe o statusu sil, dogovorjene med Evropsko unijo in zadevnimi državami, če takšne določbe obstajajo.
   2.   Status sil in osebja, dodeljenih poveljstvom ali poveljniškim enotam zunaj Republike Čad in Srednjeafriške republike, urejajo dogovori med poveljstvi in zadevnimi poveljniškimi enotami ter Republiko Hrvaško.
   3.   Ne glede na določbe o statusu sil iz odstavka 1 je Republika Hrvaška pristojna za svoje sile in osebje, ki sodelujejo v operaciji EUFOR Tchad/RCA.
   4.   Republika Hrvaška je pristojna za odgovore na vse zahtevke v zvezi s sodelovanjem v operaciji EUFOR Tchad/RCA, ki jih vložijo pripadniki njenih sil in osebja ali ki zadevajo takšne pripadnike. Republika Hrvaška je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje v skladu s svojimi zakoni in drugimi predpisi.
   5.   Republika Hrvaška se zavezuje, da bo ob podpisu tega sporazuma predložila izjavo o opustitvi zahtevkov do katere koli države, ki sodeluje v operaciji EUFOR Tchad/RCA. Besedilo te izjave je priloženo temu sporazumu.
   Člen 3
   Zaupne informacije
   1.   Republika Hrvaška sprejme ustrezne ukrepe, da zagotovi varovanje tajnih podatkov EU v skladu s predpisi o varovanju tajnosti Sveta Evropske unije iz Sklepa Sveta 2001/264/ES z dne 19. marca 2001 o sprejetju predpisov Sveta o varovanju tajnosti (5) in v skladu z drugimi smernicami pristojnih organov, vključno s smernicami poveljnika operacije EU.
   2.   Določbe sporazuma med Evropsko unijo in Republiko Hrvaško o varnostnih postopkih za izmenjavo zaupnih informacij EU, podpisanega dne 10. aprila 2006 se uporabljajo v okviru operacije EUFOR Tchad/RCA.
   Člen 4
   Struktura poveljevanja
   1.   Vse sile in osebje, ki sodelujejo v operaciji EUFOR Tchad/RCA, v celoti ostanejo podrejeni poveljstvu nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EUFOR Tchad/RCA. Poveljnik operacije EUFOR Tchad/RCA ima pravico prenesti svoja pooblastila.
   3.   Republika Hrvaška ima pri vsakodnevnem vodenju operacije enake pravice in obveznosti kot države članice Evropske unije, ki sodelujejo v operaciji.
   4.   Poveljnik operacije EUFOR Tchad/RCA lahko po posvetovanju z Republiko Hrvaško kadar koli zahteva umik prispevka Republike Hrvaške.
   5.   Republika Hrvaška imenuje višjega vojaškega predstavnika (VVP), ki zastopa njen nacionalni kontingent v operaciji EUFOR Tchad/RCA. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Republika Hrvaška prevzame kritje vseh stroškov, povezanih s svojim sodelovanjem v operaciji EUFOR Tchad/RCA, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in v Sklepu Sveta 2007/384/SZVP z dne 14. maja 2007 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (6).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka operacija, Republika Hrvaška, če je ugotovljena njena odgovornost, plača odškodnino pod pogoji iz določb o statusu sil, kakor je določeno v členu 2(1) tega sporazuma.
   Člen 6
   Prispevek k skupnim stroškom
   Republika Hrvaška je oproščena plačevanja prispevkov k skupnim stroškom operacije EUFOR Tchad/RCA.
   Člen 7
   Dogovori o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko sklene z ustreznimi organi Republike Hrvaške vse potrebne tehnične in upravne dogovore o izvajanju tega sporazuma.
   Člen 8
   Neizpolnjevanje obveznosti
   Če pogodbenica ne izpolni svojih obveznosti, določenih v prejšnjih členih, ima druga pogodbenica pravico odpovedati ta sporazum en mesec vnaprej s pisnim uradnim obvestilom po diplomatski poti.
   Člen 9
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 10
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum se uporablja začasno od datuma podpisa.
   3.   Ta sporazum velja ves čas trajanja prispevka Republike Hrvaške k operaciji EUFOR Tchad/RCA.

      V Bruslju, dne 26. septembra 2008 v dveh izvirnikih v angleškem jeziku.

            Za Evropsko unijo

            Za Republiko Hrvaško

      (1)  UL L 56, 29.2.2008, str. 64.

      (2)  UL L 107, 17.4.2008, str. 60.

      (3)  UL L 144, 4.6.2008, str. 82.

      (4)  UL L 247, 16.9.2008, str. 54.

      (5)  UL L 101, 11.4.2001, str. 1.

      (6)  UL L 152, 13.6.2007, str. 14.
   IZJAVI
   IZ ČLENA 2(5) IN (6) SPORAZUMA
   Izjava držav članic EU:
   „Države članice EU, ki se pridružujejo Skupnemu ukrepu 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (Operacija EUFOR Tchad/RCA), si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Republike Hrvaške zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EUFOR Tchad/RCA, če je takšno telesno poškodbo, smrt, škodo ali izgubo povzročilo:

               —

               osebje iz Republike Hrvaške pri opravljanju svojih nalog v povezavi z operacijo EUFOR Tchad/RCA, razen v primeru hude malomarnosti ali namerne kršitve, ali

               —

               uporaba sredstev, ki pripadajo Republiki Hrvaški, pod pogojem, da so bila ta sredstva uporabljena v povezavi z operacijo EUFOR Tchad/RCA, razen v primeru hude malomarnosti ali namerne kršitve osebja operacije EUFOR Tchad/RCA iz Republike Hrvaške pri uporabi teh sredstev.“

         Izjava Republike Hrvaške:
   „Republika Hrvaška, ki se pridružuje Skupnemu ukrepu 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (Operacija EUFOR Tchad/RCA), si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji EUFOR Tchad/RCA, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EUFOR Tchad/RCA, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EUFOR Tchad/RCA, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v operaciji EUFOR Tchad/RCA, pod pogojem, da so bila ta sredstva uporabljena v povezavi z operacijo EUFOR Tchad/RCA, razen v primeru hude malomarnosti ali namerne kršitve osebja operacije EUFOR Tchad/RCA pri uporabi teh sredstev.“


title: 2006/710/ES,Euratom: Sklep Sveta in Komisije z dne 25. septembra 2006 o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               1.11.2006

               SL

               Uradni list Evropske unije

               L 303/7

      SKLEP SVETA IN KOMISIJE

   z dne 25. septembra 2006
   o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2006/710/ES, Euratom)
   SVET EVROPSKE UNIJE,
   KOMISIJA EVROPSKIH SKUPNOSTI –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2) in členov 55, 57(2), 71, 80(2), 93, 94, 133 in 181a, v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Pogodbe o pristopu z dne 16. aprila 2003 in zlasti člena 2(3) Pogodbe,
   ob upoštevanju Akta o pristopu, priloženega k Pogodbi o pristopu, in zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju med Evropsko skupnostjo in njenimi državami članicami na eni strani ter Republiko Kazahstan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter za zagotavljanje določenih tehničnih uskladitev, povezanih z institucionalnim in pravnim razvojem v Evropski uniji, je bil v imenu Evropske skupnosti in držav članic podpisan 30. aprila 2004, v skladu s Sklepom Sveta 2006/709/ES (2).

               (2)

               Dokler ne začne veljati, se Protokol uporablja začasno od dne pristopa.

               (3)

               Protokol je treba skleniti –

         STA SKLENILA:
   Člen 1
   Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Kazahstan na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti, Evropske skupnosti za atomsko energijo in držav članic.
   Besedilo Protokola (3) je priloženo temu sklepu.
   Člen 2
   Predsednik Sveta v imenu Evropske skupnosti in njenih držav članic poda uradno obvestilo, predvideno v členu 4 Protokola. Predsednik Komisije hkrati poda takšno uradno obvestilo v imenu Evropske skupnosti za atomsko energijo.

      V Bruslju, 25. septembra 2006

            Za Svet

            Predsednik

         M. PEKKARINEN

            Za Komisijo

            Predsednik

         J. M. BARROSO

      (1)  UL C 174 E, 14.7.2005, str. 16.

      (2)  Glej stran 1 tega Uradnega lista.

      (3)  Glej stran 3 tega Uradnega lista.


title: Sklep Sveta z dne 20. decembra 1985 ki zaradi pristopa Španije in Portugalske spreminja Sklep 83/516/EGS o nalogah Evropskega socialnega sklada

text:
Pomembno pravno obvestilo

|

31985D0568

Uradni list L 370 , 31/12/1985 str. 0040 - 0040 finska posebna izdaja: poglavje 5 zvezek 4 str. 0072  španska posebna izdaja: poglavje 05 zvezek 5 str. 0024  švedska posebna izdaja: poglavje 5 zvezek 4 str. 0072  portugalska posebna izdaja poglavje 05 zvezek 5 str. 0024

		Sklep Svetaz dne 20. decembra 1985ki zaradi pristopa Španije in Portugalske spreminja Sklep 83/516/EGS o nalogah Evropskega socialnega sklada(85/568/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 126 Pogodbe,ob upoštevanju osnutka sklepa, ki ga je predložila Komisija,ob upoštevanju mnenja Evropskega parlamenta,ob upoštevanju mnenja Ekonomsko-socialnega odbora,ker člen 7(3) Sklepa 83/516/EGS [1] določa, da je od vseh sredstev, razpoložljivih za aktivnosti iz člena 3(1), 40 % na voljo za aktivnosti za spodbujanje zaposlovanja v francoskih čezmorskih departmajih, v Grčiji, na Grenlandiji, na Irskem, v Mezzogiornu in na Severnem Irskem; ker je sklicevanje na Grenlandijo postalo neveljavno in nično zaradi njenega izstopa iz Skupnosti;ker je zaradi pristopa Španije in Portugalske treba spremeniti predpise Skupnosti, zlasti v skladu z izjavo Evropske gospodarske skupnosti o sodelovanju Španije in Portugalske pri črpanju sredstev Evropskega socialnega sklada, kakor priloženo Sklepni listini Pogodbe o pristopu;ker je treba v zvezi s členom 7(3) Sklepa 83/516/EGS opredeliti tiste regije Španije in Portugalske, ki so še posebej ekonomsko in socialno zapostavljene, kjer se za aktivnosti za spodbujanje zaposlovanja dodelijo pravice za prevzem obveznosti, ki so na voljo za ukrepe iz člena 3(1) navednega Sklepa;ker je treba odstotek te dodelitve povečati, da bi vzpostavili novo finančno ravnovesje med aktivnostmi za spodbujanje zaposlovanja v posebej zapostavljenih regijah na eni strani in aktivnostmi v drugih regijah z visoko in dolgotrajno brezposelnostjo in/ali industrijskim ali sektorskim prestrukturiranjem na drugi strani,SKLENIL:Člen 1"3. Od 1. januarja 1986 do 31. decembra 1988 se 44,5 % sredstev, ki so na voljo za aktivnosti iz člena 3(1), nameni za aktivnosti, ki so upravičene in ki so v skladu s smernicami za management Sklada, za spodbujanje zaposlovanja v Grčiji, avtonomnih regijah Andaluzija, Kanarski otoki, Kastilija-Leon, Kastilija-La-Mancha, Estremadura, Galicija, Murcia, Ceuta in Melilla, v francoskih čezmorskih departmajih, na Irskem, v Mezzogiornu, na Portugalskem in na Severnem Irskem. Preostala sredstva bodo namenjena aktivnostim za spodbujanje zaposlovanja na drugih območjih z visoko ali dolgotrajno brezposelnostjo in/ali industrijskim ali sektorskim prestrukturiranjem.".Člen 2Ta sklep začne veljati 1. januarja 1986 v skladu z začetkom veljavnosti Pogodbe o pristopu Španije in Portugalske.V Bruslju, 20. decembra 1985Za SvetPredsednikR. Krieps[1] UL L 289, 22.10.1983, str. 38.--------------------------------------------------